proxectonos/corpus_dominio_legal_administrativo_tmp huggingface dataset:
ANULACIÓN DE DEPÓSITO DE ESTATUTOS E DA INSCRICIÓN NO REXISTRO DE ASOCIACIÓNS EMPRESARIAIS E SINDICAIS DO SINDICATO CASIPOL
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Sección de Mediación, Arbitraxe e Conciliación (Outros documentos, notificacións e informacións públicas, 21/04/2016)

Para os efectos previstos no artigo 13.3 do Real decreto 416/2015, do 29 de maio, sobre depósito de estatutos das organizacións sindicais e empresariais (BOE nº 147, do 20 de xuño), faise pública a resolución desta xefatura territorial, pola que, en cumprimento da Sentenza do Tribunal Superior de Xustiza de Galicia do 18/02/2016, que confirma a resolución da, entonces, Xefatura Territorial de Traballo e Benestar do 13/02/2015, anúlase o depósito de estatutos e a inscrición no Rexistro de Asociacións Sindicais e Empresariais do SINDICATO CASIPOL. Resolución que poderá ser impugnada directamente polos interesados ante os órganos xurisdicionais da orde social, de conformidade co disposto nos artigos 173 e seguintes da Lei 36/2011, do 10 de outubro, da xurisdición social. Vigo, a 8 de abril de 2016.—O Xefe Territorial, Ignacio Rial Santomé.
CALENDARIO LABORAL PARA O ANO 2016, DO CONVENIO COLECTIVO DA EMPRESA "MADERAS IGLESIAS, SA".
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Servizo de Emprego e Economía Social (Outros documentos, notificacións e informacións públicas, 22/04/2016)

Visto o Acordo da Comisión Negociadora do Convenio Colectivo da empresa MADERAS IGLESIAS, SA, polo que se aproba o calendario laboral para o ano 2016, subscrito en representación da parte económica, por unha representación da empresa e da parte social polo comité de empresa en data 17 de febreiro de 2016. Primeiro.— Dito Acordo foi presentado na Xefatura Territorial de Vigo en data 4 de abril de 2016. Segundo.— Que no mesmo non se aprecia ningunha infracción da legalidade vixente e as súas cláusulas non conteñen estipulacións en perxuizo de terceiros. Primeiro.— Que o artigo 90.2 y 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.— Disposición adicional segunda do Real Decreto 713/2010, de 28 de mayo, sobre Rexistro e Depósito dos convenios e acordos colectivos de traballo. Terceiro.— Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución a Mesa Negociadora do mesmo. Vigo, 06/04/2016.—O Xefe Territorial, Ignacio Rial Santomé.
EXPOSICIÓN PÚBLICA CONTA XERAL 2015
ADMINISTRACIÓN LOCAL — Municipal — Entidade Local Menor de Arcos da Condesa (Caldas de Reis) (Presupostos e cadros de persoal, 20/06/2016)

En cumprimento de canto dispón o artigo 212 do Texto Refundido da Lei Reguladora das Facendas locais aprobado por Real Decreto Lexislativo 2/2004, de 5 de marzo, e unha vez que foi debidamente informada pola Comisión Especial de Contas, exponse ao público a Conta Xeral correspondente ao ejercicio 2015, por un prazo de quince días, durante os cales e oito máis os que se estimen interesados poderán presentar reclamacións, reparos ou observacións que teñan por convenientes. En Arcos da Condesa, a 9 de xuño de 2016.—O Alcalde, Jacobo Pérez Gulín.
APROBACIÓN INICIAL DO PADRÓN DO IBI URBANA 2016
ADMINISTRACIÓN LOCAL — Municipal — Redondela (Recadación, 20/07/2016)

Aprobado por Resolución da Alcaldia de data 7 de xullo de 2016 o Padrón do Imposto sobre Bens Inmobles de natureza urbana (IBI URBANA) correspondente ao exercicio 2016, estará a disposición do público no Servicio de Xestión Tributaria deste Concello, durante o prazo de 15 dias contados a partir do seguinte ao da publicación deste anuncio no Boletín Oficial da Provincia, poidendo os interesados/as examina-lo e presentar recurso de reposición ante o Sr. Alcalde no prazo dun mes a contar dende a finalización do período de exposición pública do Padrón. De conformidade do disposto no artigo 12 do Real Decreto Lexislativo 2/2004, de 5 de marzo, en relación co establecido nos artigos 23 o 25 do Real Decreto 939/2005 do 29 de julio, polo que se aproba o Regulamento Xeral de Recadación, e o artigo 62 da Lei Xeral Tributaria 58/2003 de 17 de decembro, ponse en coñecemento dos contribuíntes afectados, que o prazo de ingreso en periodo voluntario do Imposto sobre Bens Inmobles de natureza urbana (IBI URBANA) será o comprendido entre o 15 de xullo e o 14 de outubro do 2016, ambos inclusive, no horario de caixa de cada entidade bancaria colaboradora. O Imposto deberá pagarse a través das seguintes entidades colaboradoras ABANCA, LA CAIXA, BANCO BILBAO VIZCAYA ARGENTARIA (BBVA), empregando os formularios de ingreso (recibos) que se enviarán ao domicilio declarado do contribuínte por correo ordinario. Os contribuíntes que a 14 de setembro de 2016 non tivesen recibido nos seus domicilios os formularios de ingreso, disporán de prazo ata o 14 de outubro de 2016 para solicitalos na oficina de Recadación Municipal do Concello de Redondela e efectualo pagamento, posto que a non recepción non exonera da obriga de pagamento e non impide a utilización da vía de constrinximento. Este anuncio ten carácter de notificación colectiva, ao abeiro do disposto no artigo 102.3 da Lei Xeral Tributaria 58/2003, de 17 de decembro. Finalizado o prazo de ingreso en período voluntario, as débedas serán exisidas polo procedemento de constrinximento e devengarán os recargos do período ejecutivo, xuros de demora e, no seu caso, as costas que se produzan (artigo 161 da Lei Xeral Tributaria). Redondela, a 7 de xullo de 2016.—Documento asinado dixitalmente ó marxe.
ACLARACIÓN PREGO CLÁUSULAS ADXUDICACIÓN PROXECTO REDE SANEAMENTO EN EIDOS
ADMINISTRACIÓN LOCAL — Municipal — Baiona (Contratos administrativos, 22/06/2016)

Aprobado por Resolución de data 19 de maio de 2016 o prego de cláusulas administrativas particulares e prescricións técnicas que rexeran o procedemento aberto cun único criterios de adxudicación e tramitación ordinaria da contratación do servizo de execución das obras proxecto de rede de saneamento en Eidos –Baiona e publicado o anuncio de licitación no BOP de data 3.06.2016 número 106 advertiuse a omisión no anuncio do prez de licitación faise a seguinte aclaración: Concello de Baiona. Execución das obras proxecto de rede de saneamento en Eidos –Baiona 52.913,18 EUROS MÁS IVE 11.111,77 EUROS o que ascende a un total de 64.024,95 euros. O presente anuncio non supón unha modificación no prazo de presentación de proposicións iniciado trala publicación do anuncio no BOP de data 3.06.2016 núm 106 Baiona 6 de xuño de 2016.—O Alcalde, Angel Rodal Almuíña.
LICITACIÓN PARA A CONTRATACIÓN DO SUBMINISTRO DE "GASÓLEO A" PARA ABASTECER OS VEHÍCULOS E MÁQUINAS DO PARQUE DE MAQUINARIA
ADMINISTRACIÓN LOCAL — Municipal — Tui (Contratos administrativos, 02/03/2016)

Aprobado pola Xunta de Goberno Local os pregos de prescricións técnicas e administrativas, para a contratación, por procedemento aberto, do subministro de “GASÓLEO A” para abastecer os vehículos e máquinas do Parque de Maquinaria, se procede á licitación do contrato a efectos de apertura de presentación de propostas e exposición pública do expediente: Concello de Tui. Subministro de gasóleo “A” para o abastecemento das máquinas e vehículos do Parque de Maquinaria. a) Tramitación: Ordinaria; b) Procedemento: Aberto. O orzamento do contrato será por un máximo de 73.077,38 €, IVE e demais impostos incluídos. O contrato terá unha duración dun ano dende a súa sinatura. Secretaría do Concello de TUI. Tfno: 98660.36.25.—Fax:986604148. Data límite día anterior ó do remate de presentación de ofertas. Poderán consultar as bases de licitación na páxina web (www.concellotui.org). Criterios cuantificables de forma automática.—Oferta económica: Menor prezo ofertado €/l, en base ao parámetro DELTA, segundo fórmula que se indica na cláusula 6ª do prego de prescricións técnicas. a.-) Data límite: 15 días naturais contados a partir do seguinte ó da publicación do anuncio de licitación no BOP e perfil do contratante. De coincidir en festivo o último día de presentación pasaría ó seguinte día hábil. b.-) Documentación a presentar: A que figura no prego. c).—Lugar de presentación: Rexistro xeral do Concello de Tui, en horario de 9,00h a 14,00 h. de luns a venres e de 9,00 a 13,00 h. os sábados. Tui, 16 de febreiro de 2016.—O Alcalde, Enrique Cabaleiro González.
DECRETO DE MODIFICACIÓN DE DELEGACIÓN DE COMPETENCIAS EN VARIAS CONCELLEIRAS
ADMINISTRACIÓN LOCAL — Municipal — Lalín (Outros documentos, notificacións e informacións públicas, 19/01/2016)

Con data 29 de xuño de 2015 por esta Alcaldía ditouse resolución mediante a cal se delegaban competencias de diversas áreas nos concelleiros do grupo de goberno (BOP nº 142 de 27/07/2015). Consonte o disposto no artigo 21.1 e 3 da Lei 7/1985, do 2 de abril, Reguladora das bases do réxime local, e no artigo 43.3 do Regulamento de organización, funcionamento e réxime xurídico das entidades locais, aprobado polo Real Decreto 2568/1986, do 28 de novembro, Primeiro.- Modificar o decreto ditado por esta Alcaldía o pasado día 29 de xuño de 2015 segundo se indica a continuación e delegar nas concelleiras que se indican as áreas que se relacionan a continuación xunto coas correspondentes competencias e facultades de dirixir xestionar, inspeccionar, sancionar e impulsar os servizos de cada unha delas, incluída a representación do Concello no ámbito das mesmas, e incluída tamén a facultade de resolver mediante actos administrativos que afecten a terceiros, e agás as competencias delegadas expresamente na Xunta de Goberno Local: Segundo.- No non afectado polo presente decreto seguirá tendo validez o decreto ditado o pasado día 29 de xuño de 2015. Terceiro.- O presente decreto terá efectos dende o día de hoxe. Notifíquese ás interesadas, publíquese no Boletín Oficial da Provincia e dése conta ao Pleno na primeira sesión que se celebre. Lalín, a 7 de xaneiro de 2016.—O Alcalde, Rafael Cuíña Aparicio.—Dou fe, o Secretario Xeral, César López Arribas.
APROBACIÓN DEFINITIVA PRIMEIRA MODIFICACIÓN ANEXO DE SUBVENCIÓNS ORZAMENTO 2016
ADMINISTRACIÓN LOCAL — Municipal — Poio (Subvencións, 26/02/2016)

Aprobada inicialmente polo Pleno da Corporación, en sesión ordinaria celebrada o día 26 de xaneiro de 2016, a primeira modificación do anexo de subvencións nominativas que figuran no Orzamento deste Concello do ano 2016, o que se someteu a información pública durante o prazo de 15 días hábiles mediante anuncio publicado no Boletín Oficial da Provincia nº21 de 2 de febreiro de 2016, e durante o prazo non se presentou ningunha reclamación ou alegación en contra do mesmo, de conformidade co disposto no artigo 169.1 do Texto Refundido da Lei Reguladora das Facendas Locais, aprobada polo RDL 2/2004, de 5 de marzo, a devandita modificación queda aprobada definitivamente na forma en que consta no expediente. En Poio, a 22 de febreiro de 2016.—Asdo. Luciano Sobral Fernández.
DH. W36.54704. SOLICITUDE DE UNIÓN FENOSA DISTRIBUCIÓN, S. A., DE AUTORIZACIÓN OBRAS PARA CONSTRUCIÓN DE CANALIZACIÓN SOTERRADA DE BAIXA TENSIÓN, ARQUETA DE REXISTRO E REPOSICIÓN PAVIMENTOS NA RÚA DOS PAZOS NO LUGAR DE TARELA (NIGRÁN)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 21/10/2016)

As obras solicitadas consisten na canalización soterrada de baixa tensión de 52 ml de lonxitude, unha arqueta de rexistro e máis reposición de pavimentos afectados para subministro eléctrico a unha vivenda unifamiliar, por baixo dun viario público, en zona de policía e a unha distancia de 69,32 ml do leito dun regato sen nome, na rúa dos Pazos, lugar da Tarela, parroquia e Concello de Nigrán. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 22 de setembro de 2016.—O xefe da Área de Autorizacións e Concesións, Horacio Fernando Melanya Llover Kurtz.
APROBACIÓN DEFINITIVA DA MODIFICACIÓN DA BASE 33, ORZAMENTO MUNICIPAL 2016
ADMINISTRACIÓN LOCAL — Municipal — Lama, A (Presupostos e cadros de persoal, 07/12/2016)

Rematado o prazo de información pública do anuncio publicado no Boletín Oficial da Provincia nº 212 de 07 de novembro de 2016, referente a acordo adoptado polo Pleno en Sesión extraordinaria de data de 25 de outubro de 2016, da modificación da Base 33 de execución do orzamento 2016 sen que se presentasen reclamacións ó respecto, en cumprimento do disposto na lexislación vixente, faise público o texto da base modificada: Onde di: “Comunidade de Montes Veciñais en man Común da Parroquia de A Lama-, 7.000,00€ para melloras na súa Casa do Pobo” debe dicir “Comunidade de Montes Veciñais en man Común da Parroquia de A Lama- 7.000,00€ para traballos de limpeza do monte para prevención de incendios forestais” A Lama, na data que figura na marxe.—O 1º Tte. Alcalde, Emilio Javier Canda Martínez. (R. A. nº 2016-0493 de 29/11/2016)
PAGAMENTO DOS PREZOS XUSTOS POLAS IMPOSICIÓNS DE SERVIDUMES DE PASO PARA A EXECUCIÓN DO PROXECTO DENOMINADO LMTS CTP COUSO-XEVE
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 12/02/2016)

O Xurado de Expropiación de Galicia notificou aos interesados, á empresa beneficiaria da expropiación e a esta xefatura territorial de Pontevedra da Consellería de Economía, Emprego e Industria, os acordos que determinan os prezos xustos polo establecemento das servidumes de paso nas fincas que se citan na relación que se anexa. De acordo có establecido nos artigos 48.1 da Lei de 16 de decembro de 1954, de expropiación forzosa, e 48.2 e 49 do seu regulamento aprobado mediante decreto de 26 de abril de 1957. RESOLVO, sinalar o día 26 de abril de 2016, ás 12 horas, na casa do Concello de Pontevedra cómo lugar de convocatoria para o pagamento dos prezos xustos das fincas situadas nese concello. A este acto deberá concorrer o Sr. Alcalde, o Secretario do concello, o representante desta xefatura territorial de Pontevedra e o representante da empresa beneficiaria da expropiación. Os expropiados recibirán unha liquidación detallada do pagamento e farase constar nunha acta as persoas que concorran e as incidencias producidas. Esta resolución será comunicada ao alcalde do Concello de Pontevedra para a súa publicación no taboleiro de anuncios da casa do concello, e servirá de comunicación para os titulares daqueles predios que figuran como descoñecidos ou se ignora o lugar de notificación, de acordo có establecido no artigo 59.5 da Lei 30/1992 de 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, a 14 de xaneiro de 2016.—O xefe Territorial de Pontevedra, Virginia Beatriz Bawa Calabia.
PUBLICACIÓN DO PADRÓN POSTOS E BARRACAS-MERCADIÑO 2016. PERIODO VOLUNTARIO DE COBRANZA
ADMINISTRACIÓN LOCAL — Municipal — Marín (Recadación, 28/01/2016)

Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 febreiro ao 5 de abril de 2016, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mercadiño (Postos e Barracas), relativo ao pago UNICO 2016, así como a 1ª fracción (1º trimestre ) do 2016. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander, Banco Pastor, Banco Popular e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de marzo de 2016, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de marzo. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación. Marín, 18 de xaneiro de 2016.—A Alcaldesa-Presidenta, María Ramallo Vázquez.
IN407A 2016/5-4. SOLICITUDE DE UNIÓN FENOSA DISTRIBUCIÓN, S. A. DE AUTORIZACIÓN DA INSTALACIÓN LMTS NOVA SAÍDA DA SUBESTACIÓN DE CANGAS (CANGAS E MOAÑA)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 25/02/2016)

Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 3 de febreiro de 2016.—O xefe territorial, Ignacio Rial Santomé.
DH. A36.42959. CONCESIÓN A JESÚS MIGUEL MONTES PAZ DUN CAUDAL DE AUGA NO CONCELLO DE NIGRÁN (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 07/04/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 17 de marzo de 2016 e como resultado do expediente incoado ó efecto, outorgóuselle a Jesús Miguel Montes Paz unha concesión de 136 m3 anuais de auga que procede dunha captación dun regato no lugar de Telleira, na parroquia de Nigrán (San Fiz), no concello de Nigrán (Pontevedra), con destino a rega de parcela. Número Expte.: DH. A36.42959 Santiago de Compostela, a 17 de marzo de 2016.—A xefa do Servizo de Tramitación Técnico-Administrativa do Dominio Público Hidráulico, Aida Luz Eirik Joaquim Ruibal.
DELEGACIÓN PRESIDENCIA ACTO VODA CIVIL NO CONCELLEIRO SR. CASTRO QUIROGA
ADMINISTRACIÓN LOCAL — Municipal — Bueu (Outros documentos, notificacións e informacións públicas, 19/09/2016)

Por Resolución da Alcaldía de data 1 de setembro de 2016, vense en delegar no Concelleiro D. Fidel Castro Quiroga, a presidencia do acto de voda civil a celebrar o día 3 de setembro de 2016 na Casa do Concello ás 12:00 horas. O que se fai público en virtude do disposto no art.44.2 do Real Decreto Lexislativo 2568/86. Bueu, a 1 de setembro de 2016.—O Alcalde, Félix Juncal Novas.
DELEGACIÓN DE FUNCIÓNS DO 9 AO 15 DE AGOSTO DE 2016
ADMINISTRACIÓN LOCAL — Municipal — Moraña (Outros documentos, notificacións e informacións públicas, 24/08/2016)

De conformidade co disposto nos artigos 44 e 47 do Real decreto 2568/1986 de 28 de novembro, polo que se aproba o Regulamento de organización, funcionamento e réxime xurídico das entidades locais, e por ausentarme da localidade no período comprendido entre os días 8 e 9 de febreiro de 2016, ambos os dous incluídos, por motivos persoais. VEÑO EN DELEGAR a totalidade das funcións desta Alcaldía nas persoas e datas que a continuación se detallan: PRIMEIRO.—Delegar a totalidade das funcións desta Alcaldía, no Snejana Sakalauskas Laniella, polo período do 9 ao 11 de agosto de 2016. SEGUNDO.—Delegar a totalidade das funcións desta Alcaldía, na Concelleira Dona Yolanda García Castro, polo período do 12 ao 15 de agosto de 2016 Moraña, 5 de agosto de 2016.—A alcaldesa, María Luisa Piñeiro Arcos.
IN407A 2016/465-4. CONCESIÓN A UNIÓN FENOSA DISTRIBUCIÓN, S. A. DE AUTORIZACIÓN CONSTRUCCIÓN DE INSTALACIÓN LMTS, CT PI Y MARGALL (VIGO)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 18/11/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 19 de outubro de 2016.—O xefe territorial, Ignacio Rial Santomé.
MOIFICACIÓN DA BASE DE EXECUCIÓN 41 DO ORZAMENTO MUNICIPAL EXERCICIO 2016
ADMINISTRACIÓN LOCAL — Municipal — Lama, A (Presupostos e cadros de persoal, 01/12/2016)

Aprobada inicialmente polo Pleno da Corporación de data 22/11/2016 a Modificación da Base de execución do Orzamento Municipal 41.2–Indemnizacións por razón do servizo, correspondente ao exercicio 2016, queda exposto ao público, por un prazo de 15 días hábiles, na Secretaría do Concello, a efecto de exame e reclamacións. De non presentarse estas, entenderase definitivamente aprobado, segundo dispón o propio anuncio de aprobación inicial. A Lama na data que figura na marxe.—O Alcalde, Jorge Canda Martínez.
CONTRATACIÓN POR PROCEDEMENTO ABERTO CON MULTIPLES CRITERIOS DE ADXUDICACIÓN DA OBRA "SANEAMENTO EN CORNEAS"
ADMINISTRACIÓN LOCAL — Municipal — Forcarei (Contratos administrativos, 24/05/2016)

Contratación por procedemento aberto con multiples criterios de adxudicación da obra “SANEAMENTO EN CORNEAS”. Organismo: Concello de Forcarei. Dependencia: Secretaría. Núm. Expte: 01/16. Descrición do obxecto: Execución das obras do proxecto de “SANEAMENTO EN CORNEAS”. Tramitación: Ordinaria. Procedemento: Aberto con multiples criterios de adxudicación Orzamento: 83.821,78.—Euros. Base: 69.274,20 Euros. IVE: 14.547,58 Euros. Provisional: non se esixe. Definitiva: O equivalente ó 5% do prezo de adxudicación. Prazo de execcución: 3 meses Entidade: Concello de Forcarei (Secretaría) Domicilio: Praza da Igrexa nº 1. Localidade: Forcarei, C. P. 36550 Teléfono 75.50.36/75.54.32 Fax 75.40.82. Data límite de obtención de documentación e información: Ata o día de finalización do prazo de presentación de proposicións. Clasificación: Non se esixe. Solvencia económica e financeira, e solvencia técnica e profesional: Os requisitos específicos do contratista en canto á solvencia económica e financeira, así como á solvencia técnica e profesional, indicanse no prego de cláusulas economico-administrativas. Outros requisitos específicos: Indícanse nos pregos de cláusulas económico-administrativas. Data límite de presentación: A que resulte de contar 26 días naturais dende o seguinte á publicación deste anuncio no BOP. Documentación a presentar: A que figura no prego de condicións. Lugar de presentación: 1º.—Entidade: Concello de Forcarei.2º.—Domicilio: Praza da Igrexa, nº 1 3º.—Localidade: Forcarei CP 36550 Entidade: Concello de Forcarei. Domicilio: Praza da Igrexa nº 1 Localidade: Forcarei. CP 36550. Data: Quinto día hábil seguinte ó do remate de presentación de ofertas, excepto sábados. Hora: 11:00 horas. A conta do adxudicatario. Estarán de manifesto tódolos días hábiles na Secretaría do Concello e no perfil do contratante www.forcarei.es.Forcarei, 12 de maio do 2016.—A Alcaldesa, Belén Cachafeiro Anta.
DH. W36.53833. SOLICITUDE DE CENTRO ECUESTRE RÍAS BAIXAS S. L. PARA LEGALIZACIÓN DE OBRAS DE CONSTRUCIÓN DE PISTA CUBERTA, ALMACÉN E CABALLERIZAS NO LUGAR DE SEIXO, NA PARROQUIA DE CAMOS (SANTA BAIA), NIGRÁN
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 28/07/2016)

O Centro Ecuestre Rías Baixas SL. solicita de Augas de Galicia co CIF: Q1500378C, a autorización de obras no lugar de Seixo, parroquia de Camos (Santa Baia), Concello de Nigrán (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.53833 As obras solicitadas consisten na legalización de instalación existentes no “Centro Ecuestre Rías Baixas” que comprende una pista cuberta de doma de 670,89 m2 con estrutura metálica, cuberta de panel sándwich e paramentos de bloque prefabricado de formigón; un almacén para palla e cereais de 16 m2 e unas caballerizas de 147,02 m2, con paredes de bloque de formigón e cuberta de vigas metálicas e chapa de fibrocemento, en parcelas 314, 324, 378, 378, 380, 381, 382, 383, 384, 387, 408 e 446, en zona de policía e a una distancia mínima de 39 ml do leito dun regato innominado. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Nigrán ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 5 de xullo de 2016.—O Xefe da Área de Autorizacións e Concesións, Nolwenn Brañas Hurle.
DECLARADA DESERTA A LICITACIÓN PARA A CONCESIÓN ADMINISTRATIVA DA XESTIÓN INDIRECTA DO SERVIZO DE RECOLLIDA E TRANSPORTE DE RESIDUOS SÓLIDOS URBANOS NO TERMO MUNICIPAL DO PORRIÑO
ADMINISTRACIÓN LOCAL — Municipal — Porriño, O (Contratos administrativos, 21/03/2016)

Por acordo da Xunta de Goberno Local o 03.03.2016 procedeuse á declarar deserta a licitación para a concesión da recollida e transporte de residuos sólidos urbanos, coas seguintes especificidades: www.contratosdegalicia.es O Porriño, 4 de marzo de 2016. A Alcaldesa. Eva García de la Torre.
PREZOS PÚBLICOS DE ACTIVIDADES CULTURAIS E DEPORTIVAS 2016-2017.
ADMINISTRACIÓN LOCAL — Municipal — Meis (Outros documentos, notificacións e informacións públicas, 18/11/2016)

Asunto: Aprobación prezos públicos actividades culturais e deportivas curso 2016-2017. A Xunta de Goberno Local, en sesión extraordinaria celebrada con data 26 de outubro de 2016, acordou, por delegación do Pleno da Corporación, a aprobación dos prezos públicos do catálogo de actividades culturais e deportivas para o curso 2016-2017, polo que de conformidade cos artigos 40 e 45 da Lei 39/2015, do procedemento administrativo común das Administracións Públicas, procédese a dar publicidade dos mesmos co seguinte detalle: Meis,8 de novembro de 2016.—O Alcalde.
DH. A36.47203 CONCESIÓN DUN CAUDAL DE AUGA A ANTONIO BARROS RIVAS E A FRANCISCO JAVIER VILLANUEVA VICENTE, NO CONCELLO DE COTOBADE (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 19/02/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 27 de xaneiro de 2016 e como resultado do expediente incoado ó efecto, outorgóuselle a Bill Holmen Cuamacas e a Francisco Javier Villanueva Vicente unha concesión de 598,6 m3 anuais de auga que procede dun manancial situado en Longa, na parroquia de Sacos (Santa María), no concello de Cotobade (Pontevedra), con destino a uso doméstico. Santiago de Compostela, 28 de xaneiro de 2016.—A xefa do Servizo de Tramitación Técnico-Administrativa do Dominio Público Hidráulico, Paris Talpos Cociuba.
MODIFICACIÓN PLANTILLA DE PERSOAL DO EXERCICIO 2016
ADMINISTRACIÓN LOCAL — Municipal — Vila de Cruces (Presupostos e cadros de persoal, 14/06/2016)

Aprobada inicialmente polo Pleno da Corporación en sesión ordinaria celebrada o día 30 de maio de 2016, a modificación da plantilla de persoal do exercicio 2016, mediante a creación da seguinte praza: Exponse ao público no Departamento de Secretaría deste Concello, polo prazo de quince (15) días hábiles, que comezarán a contarse dende o día seguinte ó da inserción do presente edicto no Boletín Oficial da Provincia, co fin de que durante o mesmo, se poidan presentar reclamacións ou suxerencias que se estimen oportunas. En caso de non haber reclamacións considerarase aprobada definitivamente. Documento asinado electronicamente á marxe.
IN407A 2015/237-4. UNIÓN FENOSA DISTRIBUCIÓN SA. LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA "LMTA E SUBSTITUCIÓN DO APOIO 104 DA LMTA TOB 810 EN BRETOÑA" (BARRO)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 12/08/2016)

A instalación denominada LMTA e substitución do apoio 104 da LMTA TIB 810 en Bretoña, no Concello de BARRO, foi declarada de utilidade pública mediante resolución do 26 de abril de 2016 da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa Unión Fenosa Distribución S. A. Segundo o disposto no artigo 52 da Lei de expropiación forzosa e no art.54.1 da Lei 54/1997, do 27 de novembro, do sector eléctrico, comunícase que o día 5 de outubro de 2016, a partir das 10 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do Concello de Barro. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Esta publicación servirá de comunicación para os titulares daqueles predios que figuran como descoñecidos ou se ignora o lugar de notificación, de acordo co establecido no artigo 59.5 da Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro. Vigo, 13 de xullo de 2016.—O xefe territorial de Pontevedra, Idania Tataje Sanchez Bustamante.
EXPOSICIÓN PÚBLICA PADRÓN DE AUGA CORRESPONDENTE AO TERCEIRO TRIMESTRE DE 2016
ADMINISTRACIÓN LOCAL — Municipal — Guarda, A (Recadación, 15/11/2016)

A Presidencia desta Corporación, mediante Resolución nº 0808/2016 aprobou o padrón da tasa polo suministro de auga correspondenteao 3º trimestre do exercicio tributario 2016 do Concello da Guarda. A dita Resolución é definitiva en vía administrativa. O padrón fiscal se exporá ao público nas oficinas municipais no prazo dun mes contado a partir da publicación deste anuncio no Boletín Oficial da Provincia, anuncio que ten o carácter de notificación colectiva ó amparo do previsto no artículo 102.3 da Lei 58/2003, do 17 de decembro, Xeral Tributaria. Durante o devandito prazo os interesados poderán examinalo e formular contra os actos que se notifican ante a Presidencia deste Concello, recurso de reposición previo ao contencioso administrativo, no prazo dun mes a contar dende a exposición pública do padrón. De conformidade co previsto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, comunícase ós contribuíntes afectados que o período voluntario de cobranza da taxa polo subministro de auga correspondente ao 3º trimestre do exercicio tributario 2016 do Concello da Guarda será do día 20 de novembro de 2016 ao 20 de xaneiro de 2017, ámbalas dúas datas inclusive. A taxa deberá satisfacerse a través das seguintes entidades bancarias: O vencemento do prazo en periodo voluntario sen ter sido satisfeita a débeda, determinará o comenzo do procedemento de constrinximento, coa percepción do recargo da mora e demáis conceptos exisibles, tal ecomo se fixa no artigo 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. Advírtese ao contribuínte de que a falta de pagamento no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. Indícase así mesmo que a repercusión do canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo dun mes desde que se entenda producida a notificación. A Guarda, a 3 de novembro de 2016.—O Alcalde, Antonio Lomba Baz.
DH. W36.55137. SOLICITUDE DO CONCELLO DE VILANOVA DE AROUSA DE AUTORIZACIÓN DE OBRAS NO LUGAR DE PADERME, PARROQUIA DE BAIÓN (SAN XOÁN), NO CONCELLO DE VILANOVA DE AROUSA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 05/12/2016)

O Concello de Vilanova de Arousa solicita de Augas de Galicia co CIF: Q1500378C, a autorización de obras no lugar de Paderne, parroquia de Baión (San Xoán), Concello de Vilanova de Arousa (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.55137. As obras solicitadas consisten no acondicionamento de camiños en 940 m de lonxitude e 5 m de anchura coa mellora de drenaxes, execución de firmes e/ou reparacións superficiais para mellora dos accesos a explotacións agrarias, no lugar de Paderne, parroquia de Baión, Vilanova de Arousa; sobre canalización do regato e en zona de policía deste. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilanova de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 2 de novembro de 2016.—O Xefe da Área de Autorizacións e Concesións, George Razvan Debboun Serviole.
INFORMACIÓN PÚBLICA CONTA XERAL 2015
ADMINISTRACIÓN LOCAL — Municipal — Agolada (Presupostos e cadros de persoal, 17/06/2016)

No cumprimento de canto dispone no artigo 212 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, e unha vez debidamente informada pola Comisión Especial de Contas, se expoñe ó público a Conta Xeral correspondente ó exercicio 2015, por un prazo de quince días, durante os cales e oito máis quenes se estimen interesados podrán presentar reclamacións, reparos ou observacións que teñan por convenintes. En Agolada a 1 de xuño de 2016.—O Alcalde, Ramiro Varela Peón.
APROBACIÓN DEFINITIVA DE EXPEDIENTE DE MODIFICACIÓN DE CRÉDITOS DE TRANSFERENCIA DE CRÉDITO ENTRE APLICACIÓNS PRESUPOSTARIAS PERTENCENTES A DISTINTAS ÁRES DE GASTOS Nº 2-TC/2016.
ADMINISTRACIÓN LOCAL — Municipal — Pontecesures (Presupostos e cadros de persoal, 17/11/2016)

En cumprimento do artigo 169.1, por remisión do 179.4, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, ó non presentarse alegacións durante o prazo de exposición ao público, queda automaticamente elevado a definitivo o acordo plenario de aprobación inicial de data 16/06/2016, do expediente de transferencia de créditos entre aplicacións de gastos de distinta área de gasto nº 2-TC-2016, o que se fai público resumido por capítulos do presuposto municipal vixente, unha vez incorporadas as modificacións derivadas da presente modificación: O que se fai público para xeral coñecemento e efectos. Pontecesures a 3 novembro de 2016.—O Alcalde, Juan Manuel Vidal Seage.
DH. W36.51728. SOLICITUDE DE AUTORIZACIÓN DE OBRAS NA ZONA DE POLICÍA DO RÍO DAS LAGOAS, NO LUGAR DE R/ RAMÓN BARES, NO CONCELLO DE BUEU (PONTEVEDRA).
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 14/06/2016)

Unión Fenosa Distribución, S. A., solicita de Augas de Galicia co CIF: Q1500378C, a autorización de obras no lugar de r/ Ramón Bares, parroquia de, Concello de Bueu (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.51728 As obras solicitadas consisten na instalación de liña de media tensión soterrada de 767 m de lonxitude total, na zona de policía do río das Lagoas, na rúa Ramón Bares (Bueu). Dita instalación constará dun centro de seccionamento de 1,60 x 1, 70 x 1,5 m situado na parcela de referenc ia catastral 7557015NG1875N0001WR, a una distancia mínima de 6,50 m do dominio público hidráulico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Bueu ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 19 de maio de 2016.—O Xefe da Área de Autorizacións e Concesións, Mohamed Aly Peñafort Arredondo.
DELEGACIÓN FUNCIONS ALCALDIA NA 1ª TENENTE ALCALDE
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 17/06/2016)

De conformidade coas atribucións conferidas pola Lei de Bases de Réxime Local 7/85, de 2 de abril, e disposicións de aplicación Tendo que ausentarme do Municipio do 1 ao 4 de xuño de 2016 (ámbolos dous incluídos). — Delegar as funcións propias da Alcaldía na Primeira Teniente de Alcalde dona Mª Jesús Garrote Represas, dende o 1 ao 4 de xuño de 2016. — Publicar a presente Resolución no Boletín Oficial da Provincia. Mándao e asinao o Sr. Alcalde don Xosé Represas Giráldez, en Ponteareas a 1 de xuño de 2016. O Alcalde, Xosé Represas Giráldez.—Ante min, a Secretaria, Pilar Fernández Alonso.
SERVIZO DE DESEÑO, POSTA EN MARCHA E XESTIÓN DA REDE SMARTPEME PONTEVEDRA
ADMINISTRACIÓN LOCAL — Provincial — Deputación Provincial (Contratos administrativos, 27/01/2016)

A Xunta de Goberno, na sesión do 15 de xaneiro de 2016, aprobou o expediente de contratación do dito anuncio, coas seguintes especificacións: Criterios non avaliables mediante fórmulas (sobre B) Os criterios non avaliables mediante fórmulas contarán cun máximo de 49 puntos, de conformidade cos seguintes criterios (Descritos no Anexo I ao prego administrativo, apartado 3): Criterios avaliables mediante fórmulas (sobre C) Os criterios non avaliables mediante fórmulas contarán cun máximo de 51 puntos, de conformidade cos seguintes criterios (Descritos no Anexo I ao prego administrativo, apartado 3): O orzamento estimado de licitación é de 607.420,00€ (IVE incluído). Establécense bonificacións nos pregos (Descritas no Anexo I ao prego administrativo, apartado 1.3) ata un máximo de 21.780,00€ (IVE incluído). Serán por conta da empresa adxudicataria. As especificadas no prego de cláusulas administrativas particulares e técnicas. Pontevedra, a 15 de xaneiro de 2016.—O Deputado delegado.—O Secretario.
APROBACIÓN INICIAL DA ORDENANZA REGULADORA DO SERVIZO DE TAXIS DO CONCELLO DO GROVE
ADMINISTRACIÓN LOCAL — Municipal — Grove, O (Ordenanzas e Regulamentos, 04/01/2016)

O Pleno do Concello do Grove en sesión ordinaria celebrada o 30 de novembro de 2015 adoptou entre outros o seguinte acordo: PRIMEIRO.—Aprobar inicialmente a Ordenanza Municipal reguladora do servizo de taxis do Concello do Grove. SEGUNDO.—Someter dita ordenanza a información pública e audiencia aos interesados, coa publicación do anuncio no BOP e taboleiro de anuncios do Concello, polo prazo de 30 días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestión no mencionado prazo, considerarase definitivamente aprobada sen necesidade de acordo expreso do Pleno. TERCEIRO.—Facultar ao Sr. Alcalde- Presidente para subscribir e firmar toda clase de documentos relacionados con este asunto. O Grove, 14 de decembro de 2015.—O Alcalde, José A. Cacabelos Rico.
IN407A 2016/81-4. SOLICITUDE DE UNIÓN FENOSA DISTRIBUCIÓN SA, DE AUTORIZACIÓN PARA INSTALACIÓN LMTS LOZ813B E CS CENTRO DE SAÚDE DE MARÍN
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 26/08/2016)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: CENTRO DE SECCIONAMENTO, CENTRO DE SAUDE DE MARÍN, CON CELAS COMPACTAS E CORTE EN SF6, SITUADO EN MARÍN, NA CONFLUENCIA DAS RÚAS TRAVESÍA JAIME JANER E BUSTO DE ARRIBA. Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. O prazo de posta en marcha da instalación, de acordo co art.131 del R. D. 1955/2000, será de 12 meses a partir da recepción da presente resolución. A efectos da posible solicitude de prórroga, o peticionario deberá ter en conta o disposto no Capítulo IV do D.1775/67 del 22 de xullo. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 3 de agosto de 2016.—O xefe territorial, Ignacio Rial Santomé.
DH. W36.54106. SOLICITUDE DO CONCELLO DE GONDOMAR DE AUTORI-ZACIÓN OBRAS REPARACIÓN PONTE SEIXIDAL NO LUGAR DA ROCHA PARROQUIA DE VINCIOS NO CONCELLO DE GONDOMAR
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 21/10/2016)

O Concello de Gondomar solicita de Augas de Galicia co CIF: Q1500378C, a autorización de obras no lugar da Rocha, parroquia de Vincios (Santa Mariña), Concello de Gondomar (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54106. Traballos de restauración da ponte tradicional do Seixidal consistentes na reposición das pezas de pedra caídas ao leito do regato, na zona de dominio público hidráulico do río Zamáns, no camiño do Seixidal, lugar da Rocha, parroquia de Vincios, Concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 23 de setembro de 2016.—O Xefe da Área de Autorizacións e Concesións, Silvia Elvira Faleh Ibarrola.